巾車
作者：張鎡
朝代：宋

paragraphs: 聽說小巾車，形模似竹輿。
雙輪氈裹去，三壁帽開舒。
僮矮行携硯，鬟嬌坐奉書。
岢峩回徑處，轣{車录}度橋初。
鶴引青莎軟，鶑看翠柳疎。
袖爐香正噴，背榼酒多儲。
過愛凉軒敞，停因燕館虛。
直須教畫看，全似出塵居。
緩駕終調鹿，忙牽莫命馿。
只緣心蕩蕩，自到境如如。
剩有真堪寫，時無憤可攄。
尚慙銷粟帛，何事免繰鋤。
命駟邀朋客，籠鵝謝里閭。
屏星前日夢，不枉賦歸歟。